Основ израде извештаја о раду Председника општине Ражањ за 2019. годину је у члану 75. Статута општине Ражањ („Сл. лист општине Ражањ“, 1/19), односно, члан 48. Закона о локалној самоуправи („Сл. гласник РС“, број број („129/07, 83/2014 – др. закон, 101/2016 – др. закон и 47/2018)

**ИЗВЕШТАЈ О РАДУ ПРЕДСЕДНИКА ОПШТИНЕ**

**ЗА 2019. ГОДИНУ**

Чланом 65. Статута општине Ражањ прописана је надлежност председника општине и то:

1. представља и заступа Општину;
2. предлаже начин решавања питања о којима одлучује Скупштина општине;
3. наредбодавац је за извршење буџета;
4. оснива општинску службу за инспекцију коришћења буџетских средстава и службу за интерну ревизију Општине;
5. оснива буџетски фонд и утврђује програм коришћења средстава буџетског фонда, у складу са законом;
6. даје сагласност на опште акте којима се уређују број и структура запослених у установама које се финансирају из буџета Општине и на број и структуру запослених и других лица која се ангажују на остваривању програма или дела програма корисника буџета Општине;
7. усмерава и усклађује рад Општинске управе;

представља Општинско веће, сазива и води његове седнице;

1. доноси појединачне акте за које је овлашћен законом, овим статутом или одлуком Скупштине општине;
2. доноси решење о давању у закуп грађевинског земљишта у јавној својини Општине у складу са законом, другим прописима и програмом коришћења грађевинског земљишта;
3. одлучује о давању у закуп, односно на коришћење непокретности у јавној својини Општине, у складу са законом и прописом Општине;
4. одлучује о прибављању и располагању покретним стварима у јавној својини Општине;
5. даје претходну сагласност носиоцима права коришћења на стварима у јавној својини Општине (месним заједницама, установама и другим организацијама) за давање у закуп тих ствари;
6. врши распоред службених зграда и пословних просторија у јавној својини Општине;
7. закључује уговоре у име Општине, на основу овлашћења из закона, статута и одлука Скупштине општине;
8. у име Општине закључује колективне уговоре за органе и за предузећа, установе и друге јавне службе чији је оснивач Општина;
9. одлучује о организовању и спровођењу јавних радова;
10. закључује уговор о донацији од физичког или правног лица;
11. командант је Општинског штаба за ванредне ситуације по положају, доноси одлуку о проглашењу и о укидању ванредне ситуације на предлог Општинског штаба за ванредне ситуације**;**
12. доноси одлуку о проглашењу дана жалости у Општини;
13. усваја извештаје о извршењу буџета Општине и доставља их Скупштини општине;
14. информише јавност о свом раду;
15. подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;
16. образује стручна саветодавна радна тела за поједине послове из своје надлежности;

поставља и разрешава помоћнике председника општине;

1. доноси акта из надлежности Скупштине општине у случају ратног стања или елементарних непогода, с тим што је дужан да их поднесе на потврду Скупштини чим она буде у могућности да се сасатане;
2. врши и друге послове утврђене овим статутом и другим актима Општине.

Председник Општине је одговоран за благовремено достављање података, списа и исправа, када то захтева надлежни орган Републике који врши надзор над радом и актима извршних органа Општине.

Током 2019. године активности Председника општине Ражањ биле су усмерене на обезбеђење услова за редовно функционисање локалне самоуправе, као и на извршавање задатака из надлежности Председника општине, утврђених законом и Статутом општине.

Имајући у виду да је Председник општине орган општине који представља и заступа општину, који врши извршну функцију у општини и да у том циљу врши бројне послове општине, то овај Извештај садржи само најбитније активности Председника општине у 2019. години.

У трошењу буџетских средстава се поступало у складу са законом, полазећи од Одлуке о буџету општине Ражањ за 2019. годину, односно расположива средства су усмеравана за измирење законом утврђених обавеза и за обављање редовних активности буџетских корисника, а све у складу са њиховим плановима и програмима.

У 2019. години званично сам представљао општину на више радних и свечаних окупљања, обележавању јубилеја, одређених манифестација, као и више заступања Општине у разним развојним активностима и реализацији одлука СО-е у смислу овлашћења датих од исте а и као наредбодавац за извршење буџета.

Поред, очигледно недовољног буџета за бржи развој Општине, личним ангажовањем и планирањем омогућио сам подмирење основних потреба буџетских корисника а самим тим и функционисање истих.

Општина Ражањ нема дуговања у 2019. години.

Кроз рад Јавних предузећа се огледа и учинак локалне самоуправе. Важно је истаћи да послују без губитака, да су технички изванредно опремљена, да обављају послове за потребе општине и њених грађана и да упошљавају онолики број људи колико је то Законом предвиђено. Раде поверене послове из области одржавања и уређења путне инфраструктуре, јавних површина, јавне расвете, водовода и канализације, збрињавање комуналаног отпада, чиме се уједно чува и штити животна средина.

Повећање запошљивости и запослености је велики корак у побољшању економског статуса и животног стандарда наших суграђана. У том циљу већ дуже време предузимамо кораке: спроведени су пројекти Унапређење социјалне заштите у општини Ражањ који је већински финансиран из средстава Европске уније и Економксо и социјално оснаживање жена који је претежно финанисран из средстава Министарства спољних послова Републике Словеније. У току је реализација пројекта Јаке жене, кроз програм Подршка развоју иновативних модела за социјално укључивање – LIP 2 спроводи Тим за социјално укључивање и смањење сиромаштва Владе Републике Србије уз подршку Швајцарске Конфедерације и пројеката УСПЕШНЕ; који у потпуности финансира Кабинет министра за иновације и технолошки развој. Сви ови пројекти су имали за циљ повећање капацитета жена из вишеструко рањивих група за самостално економско деловање и оснаживање економске позиције жене.

Већ скоро десет година општина Ражањ, Министарство за рад, запошљавање, борачка и социјална питања и Национална служба за запошљавање спроводе програме Локалних акационих планова за запошљавање. Ове године је из заједничких средстава општине и министарства финансиран програм јавних радова, при чему је ангажовано 12 лица на период од 3-4 месеца.

Ражањ броји негде око 9.000 становника, има 23 месне заједнице и одличну везу са свим суседним општинама, Алексинцем са југа, Крушевцем са југозапада, Ћићевцем са севера, Сокобањом са источне стране. Окружени великим туристичким местима а располажући великим потенцијалима, посветисли смо посебну пажњу развоју туризма као привредној грани у експанзији.

Почели смо са креирањем туристичке понуде категоризацијом постојећих смештајних капацитета као и стварањем нових. Треба истаћи да је туристичка понуда Ражња једнако атрактивна и зими и лети.

Грана привреде која се никако не сме занемарити и која је у нашој општини вишеструко подржана је и пољопривреда. У претходној години у подстицаје пољопривреди уложено је преко 2,5 милиона динара и то за ивестиције у имовину пољопривредних газдинстава, субвенционисана је премија за усеве, плодове, вишегодишње засаде, расаднике и животиње и подизани су капацитети удружења грађана у области пољопривреде. Запажено је повећање површина под воћем. Има већих засада дуње, шљиве, купине, јабуке, вишње, а повећавају се и површине под малином.

Током протекле године путна инфраструктура је, углавном обнављана. Радови су вршени на атарским путевима. Изграђена је нова улица поред базена у Ражњу, поред које је изграђена и пешачка стаза. У току су радови на изградњи више пешачких стаза поред улица у Ражњу. Изграђен је паркинг иза старе зграде општине, поред јавног тоалета, а преуређен је и проширен паркин у комплексу зграде Моравка. Незаменљиви партнер у области одржавања путева је ЈП Путеви Ражањ. Ове године су проширили број својих радних машина куповином багера точкаша за ископ канала.

Поучени тешким искуствима општина у окружењу, појачавамо и одржавамо регулацију речних корита – пројекат у Смиловцу је наставак пројекта од прошле године. У селу Прасковчу при крају су припремне радње за изградњу деснообалног насипа на Јужној Морави, деоница и реконструкцију постојећег левообалног насипа на Рујишкој реци. Приводе се крају активности за решавање имовинско правних односа. Средства су обезбеђена од Европске банке.

Изведени су радови на реконструкцији и изградњи дела секундарног водовода у Ражњу, што је почетак једне свеобухватне акције која ће се у наредном периоду спровести а која је усмерена на решавање питања водоснабдевања и управљања отпадним водама. Споразум са Канцеларијом за управљање јавним улагањима нам даје наду да ћемо у догледно време моћи да реализујемо постојеће пројекте везане за водоснабдевање северног дела општине, за изградњу канализационе мреже за села Смиловац, Скорицу и Витошевац. Такође, општина је изабрана од стране Министарства заштите животне средине за израду пројектне документације за изградњу постројења за пречишћавање отпадних вода за Ражањ, што је следећи логичан корак јер више од 95% насеља има изграђену канализациону мрежу и више од 98% грађана Ражња је на ту мрежу прикључено.

Водоснабдевањем, управљањем отпадом и отпадним водама као и свим осталим комуналним делатностима бави се ЈКП Комуналац, Ражањ. Ово јавно предузеће је уз својске напоре успело да преброди дугогодишњу кризу, сада послује без губитака и по први пут је у могућности да набавља возила и специјализоване машине за даље ширење својих услуга.

Донета је Одлука о финансијском плану буџетских дотација за невладине организације и верске заједнице са територије општине Ражањ за 2019. годину. Средства у износу од **4.500.000,00** динара, по спроведеним конкурсима а на предлог комисије, распоређена су по корисницима:

|  |  |  |
| --- | --- | --- |
| Р. број | Назив | Износ |
| 1. | Црквена општина лучинско – браљинска | 150.000,00 |
| 2. | Црквена општина ражањска | 1.000.000,00 |
| 3. | Црквена општина брачинска | 350.000,00 |
| 4. | Црквена општина подгорачко – витошевачка | 350.000,00 |
| 5. | Црквена општина скоричка | 350.000,00 |
| 6. | Манастир Св. Петра и Павла у Грабову | 1.000.000,00 |
|  | Манастир св. Роман | 300.000,00 |
| 7. | Удружење ,,Сунчев зрак'' Ражањ | 630.000,00 |
| 6. | ОО СУБНОР Ражањ | 70.000,00 |
| 8. | Удружење омладине општине Ражањ | 50.000,00 |
| 9. | Удружење ''Етно конац'' Ражањ | 50.000,00 |
| 11. | Удружење ,,Ју Ром'' Ражањ | 80.000,00 |
| 12. | К.Д. ,,Сокол'' Рујиште | 60.000,00 |
| 13. | Међ. Орг. Савеза слепих и слабовидих Алексинац и Ражањ | 60.000,00 |
| УКУПНО: | | 4.500.000,00 |

Такође је донета Одлуку о финансијском плану буџетских дотација за програме од јавног интереса удружења грађана са територији општине Ражањ за 2019. годину. Средства у износу од 2.250.000,00 динара, по спроведеном конкурсу а на предлог комисије, распоређена су по корисницима:

|  |  |  |
| --- | --- | --- |
|  | КУД ,,Сава Јеремић'' Ражањ | 1.140.000,00 |
|  | КУД ,,Витошевац'' из Витошевца | 520.000,00 |
|  | КУД ,,Видовдански вез'' из Смиловца | 520.000,00 |
|  | Фондација ,,сава Јеремић'' из Ражња | 40.000,00 |
|  | ,,Скорички културни круг'' Скорица | 30.000,00 |
| УКУПНО: | | 2.250.000,00 |

На све могуће и законом доступне начине трудили смо се да промовишемо рад и потенцијале наше општине. У складу са законом расписали смо у 2019. години јавни позив за избор најповљније телевизије која ће грађане извештавати о раду општинског руководства и промовисати њене потенцијале. Средства по јавном позиву су одобрена телевизији „Канал М“ из Параћина , предузећу ,,Агропрес'' из Гредетина, Ал прес из Гредетина и Sauth side из Ниша.

Остварена су и телевизијска гостовања на којима је разговарано о различитим актуелним темама у нашој општини.

Формиран је сајт општине Ражањ по свим прописима које дефинишу републички прописи, као још један вид комуникације са грађанима.

Редовно штампамо билтене и извештаје о раду и трудимо се да исти доспу до сваког житеља општине Ражањ, како би свако имао увид у наш рад.

У Ражњу, дана 20.01.2020.г.

Број: 110-7/20-01

**Председник Општине**

**Добрица Стојковић**